30. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α4/οίκ. 4166 της 9/16 Οκτ. 1981 (ΦΕΚ Β΄ 652) Περί καθιερώσεως πιστοποιητικού επιδόσεως ειδικευομένων ιατρών. Έχοντας υπόψη: 1.Τις διατάξεις της παρ. 2 του άρθρ. 24 του Νόμ. 1193/1981 «περί της εξ αφροδισίων νόσων προστασίας και ρυθμίσεως συναφών θεμάτων» (ΦΕΚ 22 0/81 τ.Α΄). 2.Την υπ΄ αριθ. 13/18.9.81 γνώμη του Κεντρικού Επιστημονικού Συμβουλίου Ιατρικού και Οδοντιατρικού Προσωπικού (ΚΕΣΙΟΠ). 3.Το γεγονός ότι κρίνεται αναγκαία η βελτίωση του περιεχομένου και της μεθόδου των εξετάσεων των ιατρικών ειδικοτήτων με σκοπό την άνοδο του επιστημονικού επιπέδου των νέων ιατρών, αποφασίζουμε: 1.Αναθέτουμε στους Διευθυντές των Κλινικών και Εργαστηρίων, που έχουν κριθεί σαν κατάλληλα για άσκηση ιατρών προς απόκτηση τίτλου ειδικότητας, τη συμπλήρωση πιστοποιητικού επιδόσεως και αποδόσεως αυτών. 2.Το πιστοποιητικό αυτό περιλαμβάνει: Το ονοματεπώνυμο του ειδικευομένου ιατρού. Το χρονικό διάστημα κατά το οποίο εκπαιδεύτηκε στην Κλινική η το Εργαστήριο ο ιατρός (αρχή και τέλος εκπαιδεύσεώς του), καθώς και τη βαθμολογία του, η οποία θα κυμαίνεται από το ένα έως το τέσσερα, στις οκτώ βασικές ερωτήσεις του κατωτέρω ερωτηματολογίου: α)Γνώση του αντικειμένου της ειδικότητας. β)Ικανότητες σχετικές με την εξέταση του αρρώστου και τη συγκέντρωση κλινικών δεδομένων. (Για τις Εργαστηριακές Ειδικότητες: Ικανότητες σχετικές με την Εκτέλεση Εργαστηριακών Τεχνικών και ερμηνείας των αποτελεσμάτων). γ)Ικανότητες σχετικές με την άφιξη σε θετική διάγνωση. δ)Ικανότητες σχετικές με τη λήψη ορθών αποφάσεων στην αντιμετώπιση κλινικών προβλημάτων ε)Δεξιότητες στην εφαρμογή της θεραπείας. (Βαθμολογείται και η χειρουργική τεχνική στις Χειρουργικές ειδικότητες). στ)Καταλληλότητα διαπροσωπικών σχέσεων Ιατρού-ασθενούς. ζ)Ικανότητα και ενδιαφέρον στην εξασφάλιση συνεχιζομένης φροντίδας. (Βαθμολογείται η επίδοση και προθυμία του ιατρού στην παρακολούθηση των αρρώστων στο εξωτερικό ιατρείο και η ποιότητα των οδηγιών που χορηγούνται με το εξιτήριο). η)Γενικά επαγγελματικά προσόντα, περιλαμβανομένης της γνώσης ξένης γλώσσας. 3.Τα έντυπα των Πιστοποιητικών αυτών συμπληρώνει το αρμόδιο γραφείο της Διοικήσεως του Νοσοκομείου με το χρονικό διάστημα εκπαιδεύσεως του ιατρού και τα παραδίδει στον ιατρό Διευθυντή    Κλινικής    η  Εργαστηρίου    στο   οποίο  αυ(Αντί για τη σελ. 536,11) Σελ. 536,11 (α) Τεύχος ΙΑ-11-2 Σελ. 115 587 Ιατρικές Ειδικότητες 34.Ζ.β.30 τός εκπαιδεύτηκε για βαθμολόγηση. Τα συμπληρωμένα έντυπα αποστέλλονται από τον εν λόγω ιατρό Διευθυντή μέσα σε κλειστό φάκελλο σαν απόρρητα έγγραφα στις αρμόδιες Υπηρεσίες (Διευθύνσεις η Τμήματα Υγιεινής Νομαρχιών), οι οποίες με ευθύνη τους για το απόρρητο του περιεχομένου τα διαβιβάζουν στις αρμόδιες εξεταστικές Επιτροπές. Σελ. 536,12(α) Τεύχος ΙΑ-11-2 Σελ. 116 